גאולה נוני בצבא בשנת 1961
צילום מאחורי הקלעים מן הסרט "סאלח שבתי". מימין לשמאל: אפרים קישון, גאולה נוני וחיים טופול
**גאולה נוּני** (9 ביוני 1942 – 10 בנובמבר 2014) הייתה שחקנית וזמרת ישראלית. שימשה חברת הוועד של האקדמיה הישראלית לקולנוע ונציגת אגודת אמני ישראל.

ביוגרפיה
--------

נוני נולדה ברמת גן לזכריה שעלה מתימן ולציפורה שעלתה מאוסטריה. גדלה בעיר הולדתה במשפחה בת שלוש בנות. החלה להופיע כשחקנית כבר בגיל 15, תחילה ב"סמבטיון" ולאחר מכן במועדון התיאטרון בחיפה.
קודם לשירותה הצבאי שיחקה בסרט "איי לייק מייק" (1960), מהסרטים הראשונים שזכו להצלחה בקופות. בשנת 1961 הצטרפה ללהקת הנח"ל, והשתתפה בתוכניתה של הלהקה "היאחזות בחלל".

אחרי שירותה הצבאי שהתה באירופה ולמדה, בין היתר, ריקוד אצל מרי ויגמן. עם שובה לישראל הצטרפה לתיאטרון "הבימה", וב-1962 שיחקה בתפקיד הראשי במחזמר "אירמה לה דוס", ליהוק שהקנה לה מעמד של כוכבת עולה.

בשנת 1964 שיחקה בסרט שובר הקופות "סאלח שבתי" של אפרים קישון את חבובה, בתו של סאלח. בסרט גם שרה את השיר "לי ולך" יחד עם אריק איינשטיין.

בהמשך הקריירה שיחקה בסרטים נוספים: "רק לא בשבת" (1964), "פיצוץ בחצות" (1965), "האם תל אביב בוערת?" (1967), "צ'רלי וחצי" (1974), "משפחת צנעני" (1976), "לא לעלות יותר" (1979), "אלף נשותיו של נפתלי סימן טוב" (1989) "אבא גנוב 3" (1991), "פעמיים בוסקילה" (1998) ו"סימה וקנין - מכשפה" (2003).

בתיאטרון הופיעה במחזמר "ירושלים שלי" וכן בקומדיה המצליחה "אמי הגנרלית".
בשנת 1971 נישאה להייני לידר, איש עסקים גרמני, ועברה מאוחר יותר לווינה. שם למדה חינוך לתיאטרון והשתתפה בהפקות מקומיות כגון "אמי הגנרלית", ו"פרשת דרייפוס".

ב-1988 השתתפה במחזמר "סאלח שבתי" בתיאטרון הבימה, בתור אשתו של סאלח (שגולם על ידי זאב רווח), ושרה את "העריסה נשארה לי שם".

בשנת 1994 שבה לישראל ושיחקה בסדרה "פאפא" לצדו של זאב רווח. בשנת 1998 שיחקה במחזמר "סיסי הנסיכה" לצידם של עודד מנשה, ודנה דבורין. בשנת 2001 שיחקה בטלנובלה הישראלית "לגעת באושר", ובקלטת הילדים "חלב ודבש" לצידם של שרון צור, ויוסף כרמון. בשנת 2010 שיחקה בסדרה "בלו נטלי", לצד צביקה הדר ודפנה דקל.

בעשור הראשון של המאה ה-21 הופיעה בכמה הצגות של התיאטרון הקאמרי: "הצמה של אבא" (2004), "ג'וני הלך" (2009), "ינטל" (2009) ו"חורף מתחת לשולחן" ב-2010.
גאולה נוני הייתה נשואה לפנטומימאי סמי מולכו.

מותה
----

ב-10 בנובמבר 2014 נפטרה ממחלת סרטן המוח בבית החולים איכילוב בתל אביב. בת 72 הייתה במותה. נטמנה בבית הקברות נחלת יצחק והותירה אחריה בת, העיתונאית שרון נוני, ונכדים.

קישורים חיצוניים
----------------

ויקישיתוף מדיה וקבצים בנושא **גאולה נוני** בוויקישיתוף

* גאולה נוני, במיזם "אישים" לתיעוד היצירה הישראלית
* גאולה נוני, במסד הנתונים הקולנועיים IMDb (באנגלית)
* גאולה נוני, באתר "אידיבי", מאגר הידע העברי לקולנוע ישראלי ועולמי
* גאולה נוני, באתר ספוטיפיי
* גאולה נוני, באתר Discogs (באנגלית)
* גאולה נוני, דף שער בספרייה הלאומית
* גאולה נוני, באתר MOOMA (בארכיון האינטרנט)
* גאולה נוני, בארכיון הבימה
* ערן אלדר, לה פמיליה: אחרי 33 שנה, משפחת צנעני מתאחדת, באתר nrg‏, 7 באוקטובר 2009
* גאולה נוני הלכה לעולמה בגיל 72, באתר ‏מאקו‏, 10 בנובמבר 2014
* מערכת ערוץ התרבות, ‏השחקנית גאולה נוני הלכה לעולמה בגיל 72, באתר ‏מאקו‏, 10 בנובמבר 2014
* אתר למנויים בלבד אורי קליין, גאולה נוני: הפנטזיה האשכנזית על הנשיות המזרחית, באתר הארץ, 10 בנובמבר 2014
* גאולה נוני 1942–2014 באתר התיאטרון הקאמרי
* נירית אנדרמן, מתה השחקנית גאולה נוני, באתר הארץ, 10 בנובמבר 2014
* nrg תרבות, השחקנית והזמרת גאולה נוני הלכה לעולמה, באתר nrg‏, 10 בנובמבר 2014
* השחקנית גאולה נוני הלכה לעולמה, באתר ynet, 10 בנובמבר 2014
* התפקידים הגדולים של גאולה נוני ז"ל, באתר nrg‏, 10 בנובמבר 2014
* וואלה‏, זאב רווח: "לפני חודשיים גאולה נוני אמרה לאשתי 'ניצחתי את הסרטן!' היא היתה סמל החיים", באתר וואלה!‏, 10 בנובמבר 2014
* מערכת וואלה!‏, השחקנית והזמרת גאולה נוני הובאה למנוחות, באתר וואלה!‏, 10 בנובמבר 2014

הערות שוליים
------------

1. ↑  היאחזות בחלל באתר "שרים במדים"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007452602405171
* BnF: cb16542728g (data)
* ISNI: 0000 0001 4022 0524
* LCCN: no2004100560
* VIAF: 187037611
* WorldCat: lccn-no2004100560

 |